Tanzānijas dzīvnieku pasaules daudzveidība piesaista tūristus no visas pasaules. Safari tūres ļaus apskatīt ne tikai daudzas dzīvnieku un putnu sugas, bet arī apbrīnot dabas skaistumu. Visslavenākais un gleznainākais ir Serengeti nacionālais parks, kurā katru gadu notiek Lielā dzīvnieku migrācija, kuras laikā tūristi var sastapt milzīgus antilopu un zebru barus, majestātiskus ziloņus un žirafes, kā arī plēsējus (lauvas un gepardus). Turklāt daudzās safari ekskursijās ietilpst Ngorongoro parka apmeklējums, kas atrodas izdzisušā vulkāna krāterī, un Tarangire rezervāts, kas ir slavens ar lielāko ziloņu skaitu. Manjaras ezera parks ir pazīstams ar kokos mītošām lauvām un milzīgo ezeru, kurā mīt vairāk nekā simts putnu sugu.